Byrettens dom stadfæstes i sag om tiltale efter straffelovens § 245, stk. 1, jf. til dels § 21, § 181, stk. 1, jf. § 21, og § 237, jf. § 21, dog med den ændring, at bestemmelsen om konfiskation af en kniv ophæves
Ret: Vestre Landsret (2. instans)
Faggruppe: Straffesag — Nævningesag
Sagsemner: Almenskadelige handlinger;
Liv og legeme;
Strafferetlige sanktioner og andre foranstaltninger;

/

09 AUG 2023
VESTRE LANDSRET
Dom om drabsforsøg, grov vold og forsøg på brandstiftelse

V.L.S-334-23

En nu 54-årig kvinde er ved landsrettens dom fundet skyldig i forsøg på manddrab ved den 3. januar
2022 i Randers at have forsøgt at dræbe sin far med en kniv. Hun blev endvidere fundet skyldig i grov
vold og forsøg herpå ved den 24. maj 2019 i Randers at have kastet en glasskål i hovedet på sin far og
forud herfor at have forsøgt at ramme ham med to lysestager. Endelig blev hun fundet skyldig i forsøg
på brandstiftelse ved den 17. november 2021 i sin lejlighed i Haderslev at have sat ild til garn med det
formål at anstifte en ildebrand.

Kvinden havde i det hele nægtet sig skyldig.

Tiltalte er ved landsrettens dom straffet med fængsel i 6 år og 6 måneder.

Retten i Randers var nået til det samme resultat.